Screenshot: YouTube

PRIJE nekoliko dana Branko Đurić Đuro u talk showu "Večer s Ivanom Ivanovićem" Tonyja Cetinskog nazvao je "WC pjevačem".



"Otkrio sam da postoje WC pjevači, a tako sam ih prozvao jer pjevaju kao da su na WC-u. Jedan od najpoznatijih WC pjevača je Tony Cetinski. On je strašan tenor, ali taj tenor dolazi iz WC-a. On tako pjeva da sam ga prozvao Tony WCtinski. Dok pjeva 'Blago onom 'ko te ima', zamišljam da je na WC-u", kazao je tada Đurić.



A Tony mu je sad odgovorio preko svoje službene stranice na Facebooku. Prvo je objavio link u kojem je Đurić zapjevao upravo pjesmu o kojoj je u svojem komentaru govorio, a uz njega je napisao: "Evo jedne davne snimke gdje Đuro ustvari pokazuje kako se pjeva 'Blago onom tko te ima'. Morao sam".



Ubrzo nakon toga u komentarima je dodao: "Jedva čekam da ga sretnem i kažem mu kako već 20 godina izgleda isto. Pomalo staro i potrošeno. Nema veze on je Đuro (producent, muzičar, glumac, redatelj). Ma sve", a potom i još jednu opasku: "A što je najznakovitije odnedavno bliski suradnik The Muljića Tonče. Hmmm. Interesantno. Tako da me ne iznenađuje ponašanje".



Budući da Tonči Huljić i Branko Đurić trenutno zajedno rade na filmu, da se pretpostaviti na koga je Cetinski mislio.